
Mozgás a virtuális térben: Kosárlabdázók egyensúly fejlesztése VR programokkal

Kulcsszavak: VR; egyensúly;
Bevezetés
 A kosárlabdázók körében a leggyakrabban sérülő ízület a bokaízület, ezen belül a laterális szalagrendszer. Számos kutatás született, mely beszámolt a kosárlabdázók bokasérüléseit követő egyensúly és prorioceptív tréning pozitív hatásairól, többek között a sportba való visszatérés ideje és a sérülés megismétlődésének csökkenésével kapcsolatban.
A nemzetközi szakirodalom hatékonynak találta a bokainstabilitással rendelkezők körében a Virtuális Valóságban végzett tréninget. Kutatásunkban arra voltunk kíváncsiak, hogy az amatőr kosárlabdázók, akiknél gyakori probléma a bokasérülés, statikus és dinamikus egyensúlyára milyen hatással van egy 7 hetes VR tréning.
Módszerek: A kutatásban 16 fő vett részt, akiket egy 8 fős tréning és egy 8 fős kontrol csoportra osztottunk. A tréning csoport 7 héten keresztül végzett VR tréninget 2 egyensúly és dinamikus mozgásra épülő programok segítségével. A kontrol csoport nem részesült tréningben. A vizsgálati alanyok dinamikus egyensúlyát az Y-balance és a side-hop tesztekkel mértük fel, valamint a Time vs. Quality Observational Static Balance Score teszttel végeztük, a statikus egyensúly vizsgálatát. Az adatfeldolgozást excel, valamint STATISTICA programmal történt, szignifikancia szintnek p ≤ 0,05 fogadtunk el.
Eredmények: A tréning csoport dinamikus egyensúlyteszt eredményei szignifikánsan javultak a tréninget megelőző állapothoz képest. Az Y-balance teszt szintén szignifikánsan eredményt adott. A statikus tesztnél elmondható, hogy a csukott szemmel végzett tesztekre nem volt hatással a tréning. A tréningcsoport eredménye a kontrolcsoporthoz képest szignifikánsan javult a dinamikus egyensúlyra nézve.
Megbeszélés: A korábbi kutatások igazolták, hogy VR technológia eredményes lehet a dinamikus egyensúly fejlesztésére. A kutatásunk eredménye egybevág a szakirodalomban fellelhető kutatások eredményeivel.
 
 
 



